**DĖL PRITARIMO ROKIŠKIO RAJONO SAVIVALDYBĖS 2020-2022 METŲ STRATEGINIO VEIKLOS PLANO 2020 METŲ ATASKAITAI**

2020 m. gegužės 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 103 straipsnio 6 dalimi, 16 straipsnio 2 dalies 40 punktu, Rokiškio rajono savivaldybės tarybos 2016 m. vasario 19 d. sprendimu Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtintu Rokiškio rajono savivaldybės strateginio planavimo organizavimo tvarkos aprašu bei atsižvelgdama į Rokiškio rajono strateginio planavimo komisijos 2021 m. gegužės 14 d. posėdžio protokolą Nr. 2, Rokiškio rajono savivaldybės taryba

n u s p r e n d ž i a:

1. Pritarti Rokiškio rajono savivaldybės 2020–2022 m. strateginio veiklos plano 2020 metų ataskaitai (pridedama).

2. Skelbti šį sprendimą Rokiškio rajono savivaldybės interneto svetainėje bei Teisės aktų registre.

Sprendimas gali būti skundžiamas Regionų apygardos administraciniam teismui per vieną mėnesį nuo jo paskelbimo dienos Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO PROJEKTO „DĖL PRITARIMO ROKIŠKIO RAJONO SAVIVALDYBĖS 2020-2022 METŲ STRATEGINIO VEIKLOS PLANO 2020 METŲ ATASKAITAI“ AIŠKINAMASIS RAŠTAS**

2021-05-10

Rokiškis

**Parengto sprendimo projekto tikslai ir uždaviniai.**

Šiuo sprendimo projektu siūloma pritarti Rokiškio rajono savivaldybės 2020–2022 m. strateginio veiklos plano 2020 metų ataskaitai.

**Šiuo metu esantis teisinis reglamentavimas.**

1. Lietuvos Respublikos vietos savivaldos įstatymas;

2. Strateginio valdymo metodika, patvirtintos Lietuvos Respublikos Vyriausybės 2021 m. balandžio 28 d. nutarimu Nr. 292;

3. Rokiškio rajono savivaldybės strateginio planavimo organizavimo tvarkos aprašas, patvirtintas Rokiškio rajono savivaldybės tarybos 2016 m. vasario 19 d. sprendimu Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“.

**Sprendimo projekto esmė.**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Rokiškio rajono savivaldybės taryba priima sprendimus dėl strateginio planavimo dokumentų įgyvendinimo ataskaitų. Patvirtintos ataskaitos, vadovaujantis Lietuvos Respublikos vietos savivaldos įstatymo 10-3 straipsnio 6 punktu, turi būti viešai skelbiamos Rokiškio rajono savivaldybės interneto svetainėje. SVP 2020 metų įgyvendinimo ataskaita parengta vadovaujantis Rokiškio rajono savivaldybės strateginio planavimo organizavimo tvarkos aprašo, patvirtinto Tarybos 2016 m. vasario 19 d. sprendimu Nr. TS-21, nuostatomis. Strateginio planavimo, investicijų ir viešųjų pirkimų skyrius kasmet pagal Strateginio veiklos plano koordinatorių pateiktas programų įgyvendinimo už praėjusius metus ataskaitas parengia bei pateikia svarstyti ir aprobuoti savivaldybės strateginių planų rengimo ir įgyvendinimo priežiūros darbo grupei (toliau – Grupė) bei rajono strateginio planavimo komisijai (Komisija) savivaldybės strateginio veiklos plano ataskaitą. Jungtinio Grupės ir Komisijos 2021-05-14 posėdžio protokolu Nr. 2 buvo pritarta pateiktai Rokiškio rajono savivaldybės 2020–2022 m. strateginio veiklos plano 2020 metų ataskaitai, todėl šie dokumentai teikiami tvirtinti rajono savivaldybės tarybai.

**Galimos pasekmės, priėmus siūlomą tarybos sprendimo projektą:**

**teigiamos** – parengta Rokiškio rajono savivaldybės 2020––2022 m. strateginio veiklos plano 2020 metų ataskaita leis įvertinti SVP programų įgyvendinimo rezultatus, efektyviau planuoti savivaldybės veiklą, sudarys sąlygas tinkamam rajono plėtros procesų formavimui, vykdymui ir kontrolei.

**neigiamos** – nėra.

**Kokia sprendimo nauda Rokiškio rajono gyventojams.** Rajono gyventojai turės galimybę susipažinti ir įvertinti Rokiškio r. sav. 2020-2022 m. strateginio veiklos plano programų įgyvendinimo 2020 m. rezultatus.

**Finansavimo šaltiniai ir lėšų poreikis**: sprendimo įgyvendinimui lėšų nereikia.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų

skyriaus vyr. specialistė Agnė Grizevičiūtė